
Rebolusyon ang sagot sa kahirapan 


ligtas sa pandaigdigang resesyon ang lokal na 
ekonomya, na minimal lamang ang magiging 

epekto nito sa bansa at pagbagal lamang umano ang 
mangyayari dahil nasuhayan ng kanyang rehimen ang 
ekonomya laban sa mas mabigat na epekto ng krisis. 

Ipinagmamalaki nito ang pag- 
papataw ng value added tax (VAT) 
na siya umanong sumusuhay nga- 
yon sa ekonomya at pinanggaga- 
lingan ng mga “subsidyo” na pan- 
tulong daw sa mga naghihirap at 
nagugutom na mamamayan. Pina- 
lalabas na mabubuhay ang bansa 
sa remitans ng mga mig- 
ranteng Pilipino at sa 6 £ 
inaasahang papasok na 
dayuhang kapital, pa- 
utang at “ayuda.” 

Magiging masahol, 
matagal at mapangwa- 
sak ang resesyon sa mga 
atrasado at di industriyal na 
mga malakolo- 
nya tulad ng 
Pilipinas. 

Ngayon 
pa lamang 
ay napasisi- 
nungalingan na ang 
mga buladas ni Arroyo. 
Lalong lumalala ang kahira- 
pan at kagutuman sa bansa. Mabilis na tumata- 
as ang presyo ng mga bilihin, mababa ang kita at lu- 


H ungkag ang mga pahayag ni Gloria Arroyo na 


Maniningnin na 
tagumpay ng PKP sa 

Mga tampok sa 
isyung ito... 


mga rehiyon 


33 armas nasamsam, 
3 pulis nabihag sa 
mga opensiba 


malaganap ang disempleyo. 

Kung pagbabatayan ang sarbey ng Social Weather 
Stations noong Disyembre, pinakamalala ang kagutu- 
man ngayon kung saan 23.7% (21.5 milyon katao) ng 
mamamayang Pilipino ang dumaranas ng iba't ibang 
antas ng kagutuman. Mas malala pa rito ang 40% tan- 
tos ng kagutuman, ayon sa sarbey ng Gallup Interna- 
tional nitong Nobyembre. Doble ito ng pandaigdigang 
abereyds at naglagay sa Pilipinas bilang ikalima sa ta- 
laan ng kagutuman sa buong mundo. 
Walang anumang naitulong sa eko- 
nomya ng bansa at sa naghihi- 

kahos na mamamayan ang VAT 
na ipinagmamalaki 
ni Arroyo 
at ang mga 
“subsid- 
yong” kinu- 
ha rito para 
umano sa 
mga maralita 
at nagugu- 
tom. Sa ka- 
tunayan, 
ang malaking kalakhan ng mga ito ay 
sinarili lamang ni Arroyo at mga ka- 
sapakat niya para magpakabundat 
at makapangunyapit sa kapangyari- 
Z han lampas sa 2010. 

Samantala, wala pa ring tigil ang sa- 
kim na pangungurakot nina Arroyo na isina- 
sangkalan ang umano'y pagtulong sa mahi- 
hirap at pag-apula sa epekto ng tumitin- 
ding krisis pangkabuhayan ng mamamayan. 


Panibagong agresyon 
ng Israel sa Palestine 


PAHINA 4 PAHINA 8 


Pinakahuling halimbawa nito 
ang P20 bilyong Special Purpose 
Fund (SPF) sa pambansang badyet 
para sa 2009. Nakalaan ang mahi- 
git P15 bilyon nito bilang pan- 
dagdag na badyet para sa GMA 
Rice Program, GMA Corn Program, 
GMA High Value Crops Program, 
GMA Livestock Program at mga ka- 
halintulad na proyektong dati 
nang nagsisilbing palabigasan ng 
Malacafang. Tanging si Arroyo ang 
nagtatakda kung saan ilalaan ang 
SPF. 

Kahit walang lubay sa kabibi- 
gay ng “katiyakan” ang mga upi- 
syal ng gubyerno, hindi nito ma- 
pagtatakpan ang lumalalang suli- 
ranin ng disempleyo. Tinatayang 
lolobo ang bilang ng mga walang 
hanapbuhay sa harap ng pagsasa- 
ra ng mga industriyang pang-eks- 
port at pag-uwi ng daan-daang li- 
bong migranteng manggagawang 
Pilipino. 

Sa harap ng nag-iibayong ka- 
ralitaan at paghihirap, walang 
ibang masusulingan ang mamama- 
yang Pilipino kundi ang bagtasin 
ang rebolusyonaryong landas. Ito 
ang tanging daan para matamo ni- 
la ang malaya, makatarungan at 
masaganang bukas. ABI 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 

Lumalala ang disempleyo 


Moo pa ang kahirapan at kagutuman sa Pilipinas sa pagtindi 
ng krisis at pagdami ng mawawalan ng trabaho sa bansa. Pinaka- 
kagyat ang tanggalan ng mga manggagawa sa mga industriyang nag- 
eeksport sa US at iba pang pangunahing kapitalistang bansa. 

Pangunahin na rito ang industriyang elektroniks na nagluluwal ng 
67-70% ng eksport ng Pilipinas, kalakhan sa US. Bunga ng pagdausdos 
ng pandaigdigang pamilihan para sa mga produkto nito, bumabagsak 
ito nang mahigit 30% kada buwan, at inaasahang patuloy na babagsak 
ngayong taon. Marami sa mga 600,000 manggagawa sa industriyang ito 
ay pinagtatanggal na o nanganganib na matanggal. 

Dahil papaliit na rin ang kanilang mga eksport, maramihan na ring 
nagtatanggal ng manggagawa ang mga pagawaan ng kasuotan at 
mwebles, na pangalawa at pangatlong pinakamalalaking eksport ng 
bansa. Sa US din iniluluwas ang kalakhan ng mga produktong ito. 

Mabigat din ang magiging epekto ng pagbabawas ng "ayuda" ng 
mga imperyalista sa anyo ng Official Development Assistance (ODA). 
Kadalasa'y ginagamit ang mga ito sa mga proyektong imprastruktura at 
iba pang malalaking proyekto upang kumita ang mga pinapaborang im- 
peryalistang korporasyon. Nagbawas na ang mga imperyalista ng hang- 
gang 30% ng pondo ng ODA para sa mahihirap na mga bansa. 

Malaki ring kabawasan sa empleyo ang idudulot ng pag-atras ng da- 
yuhang puhunan. Nangalahati na ang neto ng bagong dayuhang pamu- 
muhunan nitong nakaraang taon. Ngayong taon ay tinataya na mas ma- 
laki pang dayuhang puhunan ang tuluy-tuloy na lalabas ng bansa. 

Kahit ang sektor ng business process outsourcing (pangunahi'y mga 
call center para sa merkadong US) ay tumutumal. Sa ngayon ay sang- 
katlo pa lamang ng target na 920,000 trabaho ang nalilikha nito. Im- 
posibleng makamit pa ang target hanggang sa susunod na taon sa ha- 
rap ng walang tigil na pagdausdos ng mga kumpanyang gumagamit sa 
serbisyo ng mga call center. 

Halos 11 milyon na ang wala o kulang ang trabaho. Tinatayang la- 
laki pa ito nang minimum na isang 
milyon ngayong taon. 

Ang mga bilang na ito ay labas 
pa sa tinatayang mahigit 500,000 
migranteng Pilipino na mawawalan 
ng trabaho at maoobligang umuwi. 

Ngayon pa lamang, libu-libo 
nang migranteng Pilipino ang pi- 
nauuwi mula sa mga bansa sa Asia, 

Lumalala ang disempleyo 
Maniningning na tagumpay ng PKP 


matatagpuan sa: 
www.philippinerevolution.net 
Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 
angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


Matatagumpay na TO 


33 armas nasamsam, 3 pulis nabihag 


2 bihag, pinalaya ng BHB 


Pananalanta ng pasistang estado 
Mga abusong militar sa Aurora 
Mga aktibista, inaresto, pinaslang 


Sa ibayong dagat 
Panibagong agresyon sa Palestine 


partikular sa Taiwan at South Ko- 
rea. Ang Australia at ilang bansa sa 
Europe ay nagsara na sa pagpasok 
ng karagdagang mga migranteng 
manggagawa. Nagsara na rin ang 
Canada at mga bansa sa Europe at 
Middle East sa pagpasok ng mga 
migranteng propesyunal tulad ng 
mga nars. Tinatayang 30,000 mig- 
ranteng Pilipino na ang nahagip ng 
malawakang tanggalan sa US. [AB] 

Maniningning na tagumpay 
ng PKP sa mga rehiyon 


pwersa nitong 2008 sa pamumuno ng Partido Komunista ng Pilipi- 


N agkamit ng maniningning na tagumpay ang mga rebolusyonaryong 


nas (PKP). Sumusunod ang ilang halimbawa nito, batay sa mga 
panimulang ulat mula sa mga rehiyon. 


Sa Mindanao. Lumago nang 5% 
kapwa ang kasapian ng Partido at 
Bagong Hukbong Bayan (BHB) sa 
isla. Sa kasalukuyan, kumikilos ang 
mga rebolusyonaryong pwersa sa 
mahigit 2,000 baryo sa 200 lunsod 
at bayan sa 19 na prubinsya ng is- 
la. Daan-daang libong masang 
magsasaka ang nabiyayaan sa pag- 
papatupad ng minimum na progra- 
ma ng rebolusyong agraryo. 

Walang nawasak ni isang lara- 
ngang gerilya sa kabila ng walang 
awat na mga atake ng kaaway. Sa 
katunayan, nitong nagdaang taon, 
nadagdagan ng apat ang dati'y 35 
larangang gerilya sa isla. Nakapag- 
lunsad ng 300 taktikal na opensiba 
ang BHB kung saan nakasamsam 
ito ng mahigit -~ 

na armas. Sa . 
karamihan . N 
ng mga konso- N 


ay may di a 

isang iskwad ng milisyang bayan. 

Bigo ang mga kontra-rebolu- 
syonaryong kampanyang militar na 
inilunsad ng kaaway sa Mindanao: 
ang “Oplan Destroyer” sa North 
Central Mindanao, “Oplan Diwata” 
sa Northeastern Mindanao at “Op- 
lan Pag-asa” sa Southern Minda- 
nao. 

Ayon kay Jorge “Ka Oris” Mad- 
los, tagapagsalita ng National De- 
mocratic Front sa Mindanao, kung 
kinakailangan ay kaya na ng huk- 
bong bayan sa Mindanao na tumi- 
pon ng hanggang lakas batalyong 
pormasyon para birahin ang parti- 
kular na mga target. Ipinahayag ito 
ni Ka Oris nang ipagdiwang sa 
isang magubat na lugar sa Agusan 
del Norte ang ika-40 anibersaryo 
ng pagtatatag ng PKP. Ang pagdiri- 
wang ay dinaluhan ng mga piling 
kagawad ng midya, may 200 Pulang 
mandirigma ng BHB at daan-daang 
mamamayan. 

Sa Panay. Ayon sa pahayag ni 
Kasamang Concha Araneta, taga- 

pagsalita. ng 
KAN Partido sa Pa- 
I8 nay, luma- 
ki nang 
` 200% 
N ang ka- 
a- sapi- 
“an 
Partido 
l m u la 
must?” 2001. Na- 

j to at nasustini 
w ang paglulun- 
\ sad ng mga 


Wai: 


taktikal na 


opensiba nitong nakaraang mga ta- 
on. Matagumpay itong nakapaglun- 
sad ng 65 taktikal na opensiba. Ba- 
gamat nakaranas ito ng 12 depen- 
siba sa panahong ito, kalakha'y na- 
agaw pa rin ng BHB ang inisyatiba 
at nakapagdulot ito ng pinsala sa 
kaaway. 

Sa kalakhan ay nabigo ang 
OBL2 sa Panay at nakapaglunsad 
ang mga yunit ng BHB ng mga tak- 
tikal na opensiba kahit sa mga lu- 
gar na idinedeklara ng kaaway na 
kontrolado na nila. Wala rin ni 
isang larangang gerilya sa isla na 
nalansag ng kaaway. 

Nasa proseso ngayon ng pagka- 
kamit ng laking-kumpanyang pwer- 
sa sa mga larangang gerilya sa isla. 

Sa lupaing nabawi mula sa 3rd 
Infantry Division ng Philippine Ar- 
my at mula sa mga mangangamkam 
ng lupa at bagong panginoong 
maylupa, sa pamamagitan ng koo- 
peratibong pagsisikap ay nakapag- 
linang ang masa ng kanilang mga 
permanenteng sakahan mula sa 
mga dating kaingin. May pangma- 
tagalan itong mga pananim at na- 
susustineng agrikultura. 

Sa Negros. Mula sa dalawang 
maliliit na platun lamang noong 
1992-93, mayroon na ngayong 
ilang platung gerilyang kumikilos 
sa ilang bayan at distrito sa isla. 
Suportado ito ng isang batalyon ng 
lokal na milisya sa pagpapatupad 
ng mga gawain sa pagtatatag ng 
baseng masa at paglulunsad ng re- 
bolusyong agraryo at armadong pa- 
kikibaka. Ayon kay Ka Diego Dago- 
hoy, tagapagsalita ng Komiteng 
Rehiyon ng Negros, nakapaglunsad 
ang mga platung gerilya ng 50 tak- 
tikal na opensiba nitong 2008 o 
abereyds na apat na taktikal na 
opensiba bawat buwan. 

Sa ilalim ng Oplan Kalinaw Vi- 
sayas II (implementasyon ng OBL 2 
sa Kabisayaan), nagdeploy ng ma- 
higit 10,000 tropa ang kaaway sa 
Negros. Nakatuon ang mga ito sa 
pagbibigay-proteksyon sa malala- 

king lupain ng pamilyang Arroyo, 
Cojuangco at iba pang malalaking 
asendero. Sa kabila ng malaking 
bilang ng tropa ng kaaway, hindi 
napigilan ang pagsulong ng rebo- 
lusyonaryong kilusan sa isla. Bigo 
ang OBL2 sa Negros. 

Itinatayo rin ngayon ang mga 
sonang gerilya at baseng gerilya 
sa sampung kongresyunal na dis- 
trito na may di bababa sa 120,000 
baseng masa. Sa mga eryang ito, 
mahigit 30,000 na ang nabiyayaan 
ng kampanyang antipyudal para 
pataasin ang presyo ng kanilang 
mga produktong agrikultural at 
sahod sa trabaho, pababain ang 
tantos ng usura, pataasin ang an- 
tas ng produksyon at iba pa. 

Napahusay ang sistema ng 
mga lokal na rebolusyonaryong 
gubyerno at naisulong ang gawa- 
ing pang-ekonomya, pampulitika, 
militar at pangkultura sa lokal na 
antas. Pinakinabangan ng masa sa 
mga larangang gerilya ang mga bi- 
yaya ng mga programa sa produk- 
syong agrikultural, edukasyon, ka- 
lusugan at kalinisan, depensa, 
pagpapanibago ng kagubatan, 
kultura at iba pa. 


Mae na ipinananawagan 
ng PKP sa mga rebolusyonar- 


yong pwersa na magkamit ng mas 
malalaki pang tagumpay habang 
naghahanda sa pagdiriwang ng 
ika-40 anibersaryo ng pagtatatag 
ng BHB sa darating na Marso 29. 
Nakikinikinita ng PKP ang ibayo 
pang pagsulong ng rebolusyonar- 
yong kilusan sa gitna ng paglala 
ng pandaigdigan at lokal na krisis 
sa ekonomya at paninikluhod ng 
rehimeng Arroyo sa mga dikta ng 
impeyalistang amo nito. Ang iba- 
yong pagmamalupit ng rehimen sa 
mamamayan at ang imbing pakana 
nitong magpalawig sa poder lam- 
pas ng 2010 ay nag-uudyok ng 
pag-iibayo ng rebolusyonaryong 
paglaban ng mamamayang Pilipi- 
no. AB] 

MATATAGUMPAY NA OPENSIBA NG BHB Mr 


33 armas nasamsam sa Rizal 
at Agusan, 3 pulis nabihag 


yan (BHB) ng hindi bababa sa 33 armas at mga kagamitang mi- 


N akasamsam ang mga Pulang mandirigma ng Bagong Hukbong Ba- 


litar sa isang ambus sa Rizal at sabayang pagsalakay sa isang 
malaking minahan at istasyon ng pulis sa Agusan del Norte. Napatay 
din ang walong tropa ng militar at pulisya at nasugatan ang pitong iba 
pa habang nabihag naman ang isang tinyente at dalawang tauhan ni- 
to sa mga taktikal na opensibang inilunsad ng BHB sa iba't ibang dako 
ng bansa bago at pagkatapos ng unilateral na tigil-putukan ng Partido 
Komunista ng Pilipinas (PKP) noong Disyembre 24-26 at Disyembre 31, 


2008-Enero 1, 2009. 

Samantala, nasa kamay nga- 
yon ng Narciso Antazo Aramil 
Command (NAAC) ng BHB-Rizal bi- 
lang mga bihag-digma sina P/In- 
spector Rex Cuntapay, P01 Alberto 
Umali at P01 Marvin Agasin. 

Enero 3. Nakasamsam ng 12 
armas ang mga Pulang mandirigma 
ng isang yunit ng NAAC mula sa ti- 
nambangan nilang anim na ele- 
mento ng 418th Police Mobile 
Group (PMG) bandang ala-1:00 ng 
hapon sa Barangay Macabud, Rod- 
riguez, Rizal. Nasamsam sa kanila 
ang anim na M16, tatlong pisto- 
lang 9 mm, tatlong pistolang kali- 
bre .45 at mga cellphone. 

Isang pulis ang agad na napa- 
tay nang pasabugan ng land mine 
ang sinasakyan nilang patrol car 
at paulanan sila ng bala at grana- 
da habang papalapit sa bayan ng 
Rodriguez, mga 40 kilometro sa si- 
langan ng Maynila. Reresponde sa- 
na sila sa ulat na may sinunog na 
trak. 

Sumuko sa mga Pulang mandi- 
rigma sina P/Insp. Rex Cuntapay, 
P01 Umali at P01 Agasin at itinu- 
turing silang mga bihag-digma, 
ayon sa kalatas ng NAAC na na- 
tanggap ng Ang Bayan. Nilapatan 
naman ng paunang lunas ang mga 
nasugatan bago sila ipadala sa os- 
pital. 

Disyembre 29. Apat na sunda- 


lo ng 9th IB ang nasugatan sa am- 
bus na isinagawa ng mga mandi- 
rigma ng Jose Rapsing Command 
ng BHB sa Sityo Acacia, Barangay 
Asid, Masbate City. Galing ang 
mga sundalo sa kanilang hedkwar- 
ters sa bayan ng Milagros nang 
pasabugan ng land mine ang sina- 
sakyan nilang trak. 

Bago ito, pinasabugan din ng 
mga gerilyang bayan ang isang is- 
tasyon ng pulis sa Placer, Masbate 
noong Disyembre 27. 

Disyembre 27. Limang sunda- 
lo ng 30th IB ng Philippine Army 
ang iniulat na napatay nang tam- 
bangan ng mga Pulang mandirig- 
ma sa Barangay Tagmamarkay, Tu- 

bay, Agusan del Norte. Nangyari ito 
isang araw makalipas ang mata- 
gumpay na pagdaraos ng mga rebo- 
lusyonaryong pwersa sa Northeast- 
ern Mindanao Region ng ika-40 
anibersaryo ng muling pagtatatag 
ng PKP. Pakay ng mga sundalo na 
tugisin ang mga pwersa ng BHB sa 
lugar na pinagdausan ng selebra- 
syon. 

Disyembre 22. Labingwalong 
armas ang nakumpiska ng mga ge- 
rilya ng Front 21 ng BHB sa North- 
eastern Mindanao nang lusubin ni- 
la ang himpilan ng pulisya sa ba- 
yan ng Tubay. Kinabibilangan ito 
ng sampung M16, tatlong shotgun, 
dalawang pistolang 9 mm, isang 
pistolang kalibre .45, isang pisto- 
lang kalibre .40, at isang kalibre 
.22 na rebolber. Nakakumpiska rin 
ang BHB ng dalawang radyong VHF. 

Samantala, isang sundalo ang 
napatay at isa ang nasugatan sa la- 


banang naganap sa pagitan ng mga 
sundalo at BHB sa Sityo Calasuna- 
han, Barangay Tagmamarkay sa na- 
turan ding bayan bandang alas-5 
ng hapon. 

Bago ang reyd sa himpilan ng 
PNP sa Tubay, dinisarmahan ng 
BHB ng tatlong baril ang mga 
gwardya ng San Roque Mining 
Corp. (SRMIN), isa sa malalaking 
minahan ng nickel sa nasabing lala- 
wigan. Nagpanggap na mga pulis 
ang mga gerilyang nagsagawa ng 
operasyong disarma bandang alas- 
12:30 ng madaling araw. 

Aksyong pamarusa ang gina- 
wang paglusob ng BHB sa SRMIN, 
ayon kay Ka Maria Malaya, taga- 
pagsalita ng NDF-Northeastern 
Mindanao Region. Inirereklamo ng 
mga tribo ng Manobo at Mamanwa 
ang mapaminsalang pagmimina ng 
SRMIN at ilang mga pulitiko na 
nagpapayaman dahil sa operasyon 


2 bihag, pinalaya ng BHB 


inalaya na ng Merardo Arce Command-BHB ang mga bihag-dig- 
mang sina 1Lt. Vicente Cammayo at P03 Eduardo Tumol. 
Si Tumol ay pinalaya noong Disyembre 24 sa Mati City at inien- 


trega sa mga taong simbahan at ilang upisyal ng pamahalaang lo- 
kal ng Davao Oriental. Si Cammayo naman ay pinalaya nitong Ene- 
ro 6 sa Loreto, Agusan del Sur at ipinaubaya sa mga kinatawan ng 
International Committee of the Red Cross. 

Ang pagpapalaya sa dalawang bihag ay kagandahang-loob kaug- 
nay ng selebrasyon ng ika-40 anibersaryo ng Partido Komunista ng 
Pilipinas. 

Si PO3 Tumol ng 110th Provincial Mobile Group ay nabihag no- 
ong November 5 sa Barangay Baogo, Cateel, Davao Oriental ng mga 
Pulang mandirigma. Nakumpiska sa kanya ang isang M16, isang .45 
pistola at KG-9 submachine gun. 

Si Cammayo naman ay dinakip matapos ang isang labanan sa 
Barangay Casoon, Monkayo, Compostela Valley noong Nobyembre 7. 

Sa kanilang mga pahayag matapos sila palayain, sinabi nina Tu- 
mol at Cammayo na maayos ang naging pagtrato sa kanila ng mga 
Pulang mandirigma. Kapwa sila nanawagan para sa tigil-putukan 
upang mapadali ang pagpapalaya sa kanila subalit hindi ito tinugon 
ng rehimeng Arroyo at ng AFP. ABI 

nito. 

Disyembre 21. Nilusob at di- 
nisarmahan ng BHB ang mga gwar- 
dya ng Sinophil Mining Corp. sa 
Barangay Pinagrealan, Candelaria, 
Zambales. Pinasok ng mga gerilya 
ang minahan sakay ng isang siks- 
bay. Sinunog din ng mga Pulang 
mandirigma ang isang buldoser, 
dalawang backhoe at isang trak ng 
compressor. 

Disyembre 16-18. Dalawang 
sundalo ang napatay at isa ang na- 
sugatan, ayon sa Agustin Begnalen 
Command ng BHB-Abra nang maga- 
nap ang isang engkwentro sa pagi- 
tan ng pinagsanib na tropa ng Bra- 
vo Coy at Charlie Coy ng 41st IB la- 
ban sa isang pinaliit na platun ng 
BHB sa Lacub, Abra noong Disyem- 
bre 16. 

Bandang alas-9 ng umaga ay 
namataan na ng mamamayan ang 
nagmamaniobrang 40-kataong pla- 
tun ng kaaway. Kagyat naman nila 
itong ipinaabot sa mga Pulang 
mandirigma. Mabilis na gumawa ng 
aktibong depensa ang platun ng 
BHB at nalagasan ang mga reak- 
syunaryong tropa nang sumalakay 
ang mga ito bandang alas-12:30 ng 
hapon. 

Walang kaswalting natamo ang 
BHB kahit lubhang mas malakas 
ang pwersa ng kaaway. Hinintay ng 
kaaway ang pagkagat ng dilim ba- 
go nila palusutin ang kanilang mga 
kaswalti. Kinabukasan, pinalabas 
ng mga propagandista ng reaksyu- 
naryong militar na nalagasan ang 
BHB at nagtakbuhan umano ang 
mga ito. 

Napilitang umurong noong Dis- 
yembre 18 ang “stay-behind unit” 
ng 41st IB sa takot na salakayin si- 
la ng BHB. Kanilang hinuli ang pi- 
tong sibilyan upang gawing mga 
pananggalan sa kanilang pag-atras. 
Sinunog din nila ang mga pine tree 
para hindi makadikit sa kanila ang 
mga Pulang mandirigma. ABI 

Fral PANANALANTA NG PASISTANG ESTADO 
Mga paglabag sa karapatang-tao sa Aurora 


uguan ang mga kamay ng mga upisyal at pwersa ng 48th IB ng 
D Philippine Army sa laganap na paglabag nito sa mga karapatang- 
tao sa prubinsya ng Aurora. 


Ayon sa Multi-Sectoral Action 
Group (MSAG), isang alyansa ng 
mga organisasyon ng mamamayan, 
mga non-government organization 
at mga samahan ng simbahang Ka- 
toliko sa silangang bahagi ng Cen- 
tral Luzon, ginagamit bilang mga 
himpilan ng mga sundalo ng 48th 
IB ang 16 na barangay hall at 
health center sa bayan ng Dipacu- 
lao. Dahil dito, nagugulo ang ser- 
bisyong panlipunan ng mga lokal 


“ 


A 
bun 


na pamahalaan. 
Mismong ang presensya at pag- 
lilibot ng maraming sundalo ay 
nagdudulot ng takot sa mamama- 
yan ng Dipaculao. Paglabag din ito 
sa CARHRIHL (Comprehensive 
Agreement on Respect for Human 
Rights and International Humani- 
tarian Law) na nilagdaan ng Gub- 
yerno ng Republika ng Pilipinas no- 
ong 1998 at sa Protocol II of the 
Geneva Conventions, kung saan isa 
a a ang Pilipinas sa 
' mga bansang lu- 
magda. Ang 
pagkakampo ng 
militar ay nag- 
sasapanganib 
din sa mga si- 
bilyang komu- 
nidad. 
Ang 48th 
IB, na naka- 


base sa Barangay Calabuanan, Ba- 
ler ay pinamumunuan ni Col. Nata- 
lio Jayson. 

Bukod sa panganib na dulot ng 
pagbase ng 48th IB sa mga komu- 
nidad ng sibilyan, matindi rin ang 
perwisyo sa buhay at kabuhayan ng 
masa ng mga operasyong militar 
nito. Malaking abala ang pagpapa- 
baba sa mga pasahero at pag- 
inspeksyon ng militar sa mga bus 
na byaheng Dinalungan-Casiguran- 
Dilasag sa hilagang Aurora at sa 
mga bus sa bayan ng Maria Aurora. 

Pilit na pinalilikas ang taumba- 
ryo sa mabubundok na barangay ng 
Casiguran at Dingalan dahil sa pag- 
tugis umano ng militar sa Bagong 
Hukbong Bayan (BHB). Hindi rin 
pinahihintulutang umalis ang mga 
residente ng Barangay Umiray sa 
hangganan ng Dingalan, Aurora at 
General Nakar, Quezon hangga't 
wala silang permiso sa militar. Da- 
hil sa tuluy-tuloy na kampanyang 
militar ng AFP laban sa mga rebo- 
lusyonaryong pwersa, matagal 
nang hindi nakababalik sa kanilang 
mga taniman ang mga taumbaryo. 

Iginiit ng MSAG sa Commission 
on Human Rights (CHR) na isara na 
ang kampo ng 48th IB sa Baler, ka- 
bisera ng Aurora, at palayasin ang 
mga tropa nito sa bayan ng Di- 
paculao dahil sa laganap na pang- 
aabuso sa karapatang-tao. 

Bilang dagdag na patunay ng 
mga paglabag ng 48th IB sa kara- 
patang-tao, nagsumite ang MSAG 
sa CHR ng mga sinumpaang sa- 
laysay ng ilang mamamayan ng Au- 
rora na biktima ng pang-aabusong 
militar. Sila ay sina Federico Ruiz, 
56, kasapi ng Justice and Peace 
Action Group (IPAG): Antonio Tole- 
do, 56, isang guro; Elmer Dayson, 
56, lider ng Panlalawigang Alyansa 
ng Magbubukid ng Aurora, at Flo- 

rencio Pascual, 52, lider ng Aniban ng Kilusang Mag- 
bubukid ng Aurora. 

Si Ruiz ay “inimbitahan” sa kampo ng militar, 
inimbestigahan tungkol sa mga gawain niya sa JPAG 
at sapilitang kinunan ng litrato. 

Si Toledo naman at ang kanyang asawa ay pinara- 
tangang mga kasapi ng BHB nang hindi sila dumalo sa 
asembliyang inorganisa ng 48th IB at sa halip ay du- 
malo sa isang seminar sa Angeles City, Pampanga. 

Samantala, inirereklamo ng lider-magsasaka na si 
Pascual ang pagpunta-punta sa kanyang bahay ng 
isang Corporal Manawis at isa pang sundalo. Gumaga- 
wa ang dalawang sundalo ng sensus at kinukunan ng 
litrato si Pascual nang walang pahintulot. Inaakusa- 
han nila ang anak ni Pascual na si Desiresa na siya 


n 

umanong pumalit sa isang Janing Diaz bilang lider ng 
isang grupo ng kababaihang magbubukid, ang Sama- 
na. 

Si Dayson naman ay biktima ng iligal na pag-ares- 
to, detensyon at matinding pananakot at pagbabanta 
ng 14 na sundalo sa pamumuno ng isang may apelyi- 
dong Rivera. Pinararatangan si Dayson na isa sa mga 
nanambang sa militar sa San Luis. 

Kaugnay nito, mariing binatikos ng mga taong 
simbahan sa Aurora noong Disyembre 16 ang mga 
pang-aabuso ng militar. Binasa sa mga pulpito ng mga 
simbahang Katoliko sa prubinsya ang pahayag ng 
sampung pari na mariing kumukundena sa mga abuso. 
Sinuportahan ito ni Bishop Rolando Tria Tirona ng Pre- 
lature of Infanta na nakasasaklaw sa Aurora. ABI 


Mga aktibista, inaresto, pinaslang 


rehimeng Arroyo sa mga karapatang-tao. Sumusunod ang mga ulat na 


I ligal na pang-aaresto at pamamaslang ang pinakahuling paglabag ng 


nakalap ng Ang Bayan: 

Disyembre 28. Pinaslang ng 
dalawang nakabonet na lalaki ang 
municipal coordinator ng Anakpa- 
wis-Floridablanca na si Nelson Ma- 
lit, 48. Naglalaro noon ng baraha 
si Malit kasama ang dalawa pa ni- 
yang kaibigan sa Barangay del Car- 
men, Floridablanca, Pampanga. Si 
Malit, may asawa at tatlong 
anak, ay nagtamo ng 
apat na tama ng bala 
mula sa pistolang ka- 
libre .45. Ang biktima 
ay bahagi rin ng istap 
ng Alyansa ng Magbu- 
bukid sa Gitnang Lu- 
zon (AMGL). 

Disyembre 23. Bi- 
naril hanggang sa ma- 
patay ng pinaghihina- 
lang mga elementong 
militar si Fernando “Do- 
dong” Sarmiento bandang alas-7 
ng gabi sa Purok I, Barangay Cabi- 
nuangan, New Bataan, Compostela 
Valley. Nagtamo ang biktima ng li- 
mang tama ng bala. 

Si Sarmiento ay pangkalaha- 
tang kalihim ng Panalipdan-New 

Bataan, isang grupong tumututol 
sa malawakang pagmimina sa 
Southern Mindanao Region. Parti- 
kular na tinututulan ng organisa- 
syon ang higanteng PhilCo Mining. 
Ayon sa mga kasamahan ni Sarmi- 
ento, noong Hulyo 16 ay isinaila- 
lim siya sa interogasyon ng mga 
elemento ng 28th IB sa pamumuno 
ni Lt. Wendel Ariola at inakusahang 
myembro ng Bagong 
Hukbong Bayan (BHB). 
Si Sarmiento ang 
pinakaunang aktibis- 
tang pinaslang sa re- 
hiyon makaraang buu- 
in ng rehimeng Arroyo 
ang Investment Defense 
Force (IDF). Iniatas ni 
Arroyo ang pagbubuo ng 
IDF noong Pebrero 2008 para 
umano protektahan ang mga mina- 
han, pasilidad ng kuryente at iba 
pang imprastruktura laban sa pang- 
aatake ng BHB. 

Disyembre 22. Iligal na inares- 
to at sinampahan ng mga gawa-ga- 
wang kaso ang 13 kasapi ng iba't 
ibang progresibong organisasyon 


sa Batangas City. Ayon sa Batangas 
Integrated Human Rights Advoca- 
tes (BIHRA), nilabag ng Batangas 
City Police ang prubisyon ng Batas 
Pambansa 880 dahil hindi nito si- 
nunod ang takdang 100 metrong 
pagitan ng mga raliyista at mga 
pulis at ang pagdadala umano ng 
mga pulis ng malalakas na armas. 
Ang mga inaresto ay sina Ar- 
nold Evangelista, pinuno ng 
BIHRA; pinuno ng People’s Coali- 
tion for Alternative Development 
na si Thelma Maranan at asawa ni- 
tong si Jose; Ronald Suarez; Onorio 
Real Jr.; Felicidad Lumalang; Rafa- 
el Lubia; Isagani Isita; Fidel Hiwa- 
tig, Jr; Salome Eraso; Roberto Men- 
doza; Juna Arante; at Lina Amante. 
Kabilang sila sa may 200 raliyis- 
tang nagtipon para magmartsa tu- 
ngong city hall subalit hinarang ng 
mga pulis, na ang ilan ay lasing. 
Balak sanang makipagdayalogo 
ng mga raliyista kay Batangas City 
Mayor Eduardo Dimacuha tungkol 
sa mga isyu ng kagutuman at pag- 
kawala ng mga trabaho ng mga ma- 
nininda sa pantalan at mga hindi 
pa nabayarang obligasyon sa kani- 
la ng Philippine Ports Authority. m 

KP SA IBAYONG DAGAT 
Panibagong agresyon ng Israel sa Palestine 


opensiba sa kasaysayan ng gerang agresyon nito laban sa mama- 


Nee Disyembre 27, sinimulan ng Israel ang pinakamalupit na 


mayang Palestino. Matapos ang halos dalawang linggong pambo- 
bomba at pagsalakay ng libu-libong tropa ng Israel sa Gaza City, Pales- 
tine, mahigit 600 mamamayang Palestino na ang napapatay kabilang ang 
mahigit 200 bata. Mahigit 2,700 na ang nasusugatan. Karamihan sa mga 


biktima ay mga sibilyan. 

Layunin ng Israel na ibagsak 
ang lehitimong gubyerno ng Pales- 
tine na kasalukuyang hawak ng mi- 
litanteng organisasyong Hamas. 
Nanalo ang Hamas sa pinakahuling 
eleksyong pamparlamento noong 
2006. Nang maluklok ito ay pinag- 
ibayo ng US, Israel at mga kaalya- 
do nila ang iba't ibang anyo ng 
panggigipit sa Palestine, kabilang 
ang embargo sa ekonomya at mga 
pananalakay-militar. Bahagi ng ka- 
sunduan sa huling tigil-putukan 
ang pagtitigil ng Israel sa pagbob- 
lokeyo ng mga hangganan at pag- 
lulunsad ng mga atake sa Gaza, 
ngunit pinaglalabag lamang ang 
mga ito ng Israel. 

Ang pinag-ibayong malupit na 
pag-atake ngayon ng Israel sa Gaza 
ay pagpapatuloy ng ilang dekada 
na nitong agresyon at henosidyo 
laban sa mga Palestino at pagpigil 
sa kanilang makamit ang kasarin- 


lan at mga pundamental na karapa- 
tan. 

Maraming mga imprastruktu- 
rang sibilyan sa Gaza, kabilang ang 
mga paaralan, ospital at planta ng 
tubig at kuryente, ang winasak o 
pininsala ng Israel. Lumala ang ka- 
lagayan ng mamamayan dito dahil 
sa malawakang pagkawasak ng ka- 
buhayan at mga batayang serbisyo. 
Kumpara rito, sa pinakahuling mga 
labanan ay ni wala pang sampung 
Israeli ang napapatay at minimal 
ang pinsala sa imprastruktura sa 
pagpapasabog ng mga Palestino ng 
mga rocket sa katimugan ng Israel 
upang ipagtanggol ang kanilang 
teritoryo. 

Malawakang pagbatikos mula sa 
mamamayan at gubyerno sa iba't 
ibang bansa at mula sa mga panda- 
igdigang organisasyon ang inaani 
ng Israel sa panibagong agresyon 
nito sa Palestine. Kabilang na sa 
mga kumundena sa 
Israel at sa matinding 
pinsalang idinudulot 
nito sa mamamayang 
Palestino ang Arab 
League at Organiza- 
tion of Islamic Confe- 
rence. Nanawagan 
naman ng tigil-putu- 
kan at nagpahayag 
ng pagkabahala sa lu- 
malalang kalagayan 
ng mga sibilyan sa 
Palestine ang Europe- 
an Union, African 
Union, Amnesty In- 
ternational at si Pope 


Benedict XVI. Dahil naman sa pag- 
tutol ng US, ibinasura ng UN Secur- 
ity Council ang mungkahi ni UN 
Secretary General Ban Ki Moon na 
manawagan ng tigil-putukan ang 
UN. 

Pinakamatinding pagkundena 
ang ipinahayag ng Partido Komu- 
nista ng Pilipinas sa walang pakun- 
dangang pag-atake ng Israel sa 
Gaza. 

Sa kabila nito, patuloy pa rin 
ang suporta ng gubyernong Bush 
sa rehimen ni Prime Minister Ehud 
Olmert ng Israel, na tumatanggap 
ng bilyun-bilyong dolyar na ayu- 
dang militar mula sa US. 

Bunsod ng pagpapatindi ng Is- 
rael sa gerang agresyon nito, nag- 
iibayo ang mga kilos protesta sa 
iba't ibang dako ng mundo. Naga- 
nap ang pinakamalalaking protesta 
sa Turkey kung saan umabot sa 
700,000 ang nagmartsa sa Istabul 
nitong Enero 4. Nagrali rin ang may 
100,000 Arabong Israeli na nanini- 
rahan sa hilagang Israel na tutol sa 
nangyayaring pananalakay. Sa Mo- 
rocco, binato ng mga sapatos at si- 
nunog ng 40,000 raliyista ang mga 
effigy nina Bush at Olmert. 

Sa US, naglunsad ng mga pro- 
testa sa Washington DC; Detroit; 
New York; Los Angeles; at iba't 
ibang syudad sa Florida. Iginigiit 
ng mga nagpuprotesta ang pagtigil 
ng ayudang militar ng US sa Israel. 

Malaking pagkakamali ng Israel 
ang pagsalakay ng mga tropang 
panlupa nito sa mismong teritoryo 
ng Gaza, kung saan haharapin nito 
ang pakikidigmang gerilya ng Ha- 
mas at iba't iba pang patriyotikong 
armadong grupong Palestino at ang 
galit ng mamamayang Palestino. 
Anang Hamas, magsisilbing libi- 
ngan ang Gaza para sa mga tropang 
Israeli. ABI 

Rebolusyon ang sagot sa kahirapan 


ligtas sa pandaigdigang resesyon ang lokal na 
ekonomya, na minimal lamang ang magiging 

epekto nito sa bansa at pagbagal lamang umano ang 
mangyayari dahil nasuhayan ng kanyang rehimen ang 
ekonomya laban sa mas mabigat na epekto ng krisis. 

Ipinagmamalaki nito ang pag- 
papataw ng value added tax (VAT) 
na siya umanong sumusuhay nga- 
yon sa ekonomya at pinanggaga- 
lingan ng mga “subsidyo” na pan- 
tulong daw sa mga naghihirap at 
nagugutom na mamamayan. Pina- 
lalabas na mabubuhay ang bansa 
sa remitans ng mga mig- 
ranteng Pilipino at sa 6 £ 
inaasahang papasok na 
dayuhang kapital, pa- 
utang at “ayuda.” 

Magiging masahol, 
matagal at mapangwa- 
sak ang resesyon sa mga 
atrasado at di industriyal na 
mga malakolo- 
nya tulad ng 
Pilipinas. 

Ngayon 
pa lamang 
ay napasisi- 
nungalingan na ang 
mga buladas ni Arroyo. 
Lalong lumalala ang kahira- 
pan at kagutuman sa bansa. Mabilis na tumata- 
as ang presyo ng mga bilihin, mababa ang kita at lu- 


H ungkag ang mga pahayag ni Gloria Arroyo na 


Maniningnin na 
tagumpay ng PKP sa 
PAHINA 3 


Mga tampok sa 
isyung ito... 


mga rehiyon 


33 armas nasamsam, 
3 pulis nabihag sa 
mga opensiba 


malaganap ang disempleyo. 

Kung pagbabatayan ang sarbey ng Social Weather 
Stations noong Disyembre, pinakamalala ang kagutu- 
man ngayon kung saan 23.7% (21.5 milyon katao) ng 
mamamayang Pilipino ang dumaranas ng iba't ibang 
antas ng kagutuman. Mas malala pa rito ang 40% tan- 
tos ng kagutuman, ayon sa sarbey ng Gallup Interna- 
tional nitong Nobyembre. Doble ito ng pandaigdigang 
abereyds at naglagay sa Pilipinas bilang ikalima sa ta- 
laan ng kagutuman sa buong mundo. 
Walang anumang naitulong sa eko- 
nomya ng bansa at sa naghihi- 

kahos na mamamayan ang VAT 
na ipinagmamalaki 
ni Arroyo 
at ang mga 
“subsid- 
yong” kinu- 
ha rito para 
umano sa 
mga maralita 
at nagugu- 
tom. Sa ka- 
tunayan, 
ang malaking kalakhan ng mga ito ay 
sinarili lamang ni Arroyo at mga ka- 
sapakat niya para magpakabundat 
at makapangunyapit sa kapangyari- 
Z han lampas sa 2010. 

Samantala, wala pa ring tigil ang sa- 
kim na pangungurakot nina Arroyo na isina- 
sangkalan ang umano'y pagtulong sa mahi- 
hirap at pag-apula sa epekto ng tumitin- 
ding krisis pangkabuhayan ng mamamayan. 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


